  Майя Бывальцева Элькун Сабантуй Удмуртиын 30-тӥ инвожое ортчоз. Ивортодэтъя «Удмуртия» агентстволы со сярысь вераз улосвылысь йӧскалык политикая министрлэн воштӥсез Людмила Соковикова. «Элькун Сабантуй 30-тӥ инвожое «Чекерилын» луоз», — ивортӥз со. Пусъем, со нуналэ отын ик Ижкар Сабантуй ортчоз. Кык площадкаосын концертъёс, вал вылын ворттылонъёс, пиналъёслы но арлыдоослы конкурсъёс, спорт шудонъёс но йӧскалык нюръяськонъя вожвылъяськон радъялозы. Тодэ вайытом, 2017-тӥ арын элькун Сабантуй Сарапулын ортчиз, нош Ижын кар празднике 12 сюрс адями вуылӥз. Ватсалом, удмуртъёслэн Гербер кар праздниксы Ижын 12-тӥ инвожое ортчоз, элькун шулдыръяськон — 16-тӥ инвожое Ува ёросысь Пекшур гурт вӧзын. Тегъёс: Лулчеберет Ижкар Удмуртия праздникъёс бигеръёс Сабантуй  